CELEX: 62013TN0356
Language: hr
Date: 2013-07-04 00:00:00
Title: Predmet T-356/13 P: Žalba koju je 4. srpnja 2013. podnio Giorgio Lebedef protiv presude Službeničkog suda od 24. travnja 2013. u predmetu F-56/11, Lebedef protiv Komisije

12.10.2013   
            
            
               HR
            
            
               Službeni list Europske unije
            
            
               C 298/7
            
         Žalba koju je 4. srpnja 2013. podnio Giorgio Lebedef protiv presude Službeničkog suda od 24. travnja 2013. u predmetu F-56/11, Lebedef protiv Komisije
   (Predmet T-356/13 P)
   2013/C 298/14
   Jezik postupka: francuski
   
      Stranke
   
   
      Žalitelj: Giorgio Lebedef (Senningerberg, Luxembourg) (zastupnik: F. Frabetti, odvjetnik)
   
      Druga stranka u postupku: Europska komisija
   
      Zahtjevi
   
   Žalitelj od općeg suda zahtijeva da:
   
               —
            
            
               ukine presudu Službeničkog suda od 24. travnja 2013. u predmetu F-56/11, Lebedef protiv Komisije, povodom zahtjeva za ukidanje disciplinske odluke od 6. srpnja 2010. kojom je žalitelju određena sankcija premještaja u niži razred za dva stupnja u istoj funkcionalnoj skupini;
            
         
               —
            
            
               usvoji tužbene zahtjeve tužitelja postavljene u prvostupanjskom postupku;
            
         
               —
            
            
               podredno, vrati predmet Službeničkom sudu;
            
         
               —
            
            
               odluči o troškovima postupka i naloži Komisiji Europske unije njihovo snošenje.
            
         
      Žalbeni razlozi i glavni argumenti
   
   U prilog osnovanosti žalbe žalitelj ističe određene prigovore protiv točaka 35., 36., 44., 45., 56., 57., 69., 70., 71., 77., 78., 86., 95. i 96. pobijane presude, koji se odnose na povredu prava na obranu, kao i na povredu načela zabrane arbitrarnosti u postupanju, čime je Službenički sud iskrivio i pogrešno protumačio činjenice te pogrešno shvatio i protumačio tužbu u prvostupanjskom postupku i pobijanu odluku.